สวัสดีค่ะ คือแม่เป็นโรคกล้ามเนื้ออ่อนแรงและได้ผ่าตัดต่อมไทมัสออกแล้ว ด้วยวิธีผ่าตัดแบบส่องกล้อง ได้ประมาณ 4 วัน ออกจาก รพ. แล้ว มีอาการไอตลอดมีเสมหะ นอนหงายไม่ได้ต้องนั่งนอนค่ะ อยากทราบว่าอาการแบบนี้จะเป็นอันตรายมั๊ยค่ะ ขอบค่ะ
สวัสดีค่ะ อาการไอ มีเสมหะ ดังกล่าวมานั้น หาเกิดตามหลังการผ่าตัดแบบส่องกล้อง อาจจะยังเป็นการระคายเคืองตามหลังการส่องกล้องหรือการใส่ท่อช่วยหายใจได้ ซึ่งอาการควรจะทุเลาและค่อยๆดีขึ้นได้เองภายในประมาณ 1 สัปดาห์หลังทำการผ่าตัด สาเหตุอื่นๆที่อาจเกิดได้เช่น เป็นอาการไอจากการติดเชื้อในทางเดินหายใจ การระคายเคืองในทางเดินหายใจจากฝุ่น ควัน ไอจากกรดไหลย้อน เป็นต้นส่วนอาการนอนหงายไม่ได้ต้องนั่งนอนนั้น อาจจะมีสาเหตุที่รุนแรงมากขึ้นได้เช่นมีภาวะหัวใจวาย หรือมีปอดติดเชื้อ มีน้ำท่วมปอด เป็นต้น ซึ่งถ้าเป็นเช่นนั้นจริงๆ ร่วมกับไอ มีเสมหะสีชมพูออกมาด้วย เหนื่อยมากขึ้น ทำกิจวัตรประจำวันไม่ได้ อาจมีภาวะความผิดปกติของหัวใจหรือปอด ให้รีบพาไปพบแพทย์เพื่อตรวจเพิ่มเติมทันทีเบื้องต้นรับประทานยาแก้ไอและละลายเสมหะเพื่อบรรเทาอาการได้ รับประทานอาหารอ่อนๆ ไม่ระคายเคืองต่อลำคอ ให้นั่งกินตลอดเพื่อลดโอกาสสำลักอาหาร